
       5 20 31 Канцелария  ( 0590 5 20 18

Утвърдил:

Даниела Фелонова

Директор

ГОДИШНА ПРОГРАМА
ЗА ДЕЙНОСТИТЕ  ПО ЗАНИМАНИЯ  ПО ИНТЕРЕСИ
В  СУ ’НИКОЛА ЙОНКОВ ВАПЦАРОВ”  ГР. ЦАРЕВО
ЗА УЧЕБНАТА 2020/2021 ГОДИНА
    Заниманията по интереси се организират в зависимост от желанието на учениците, техните възрастови особености и възможностите на училището , не са свързани задължително с учебните предмети по училищния учебен план и целят:

   -да подкрепят обучението на учениците в областта на математиката, информатиката,природните науки и технологиите ,
   -да подпомогнат физическото развитие на учениците

   - да насърчат креативното мислене
   -да стимулират  изявите на учениците
    Чрез организирането на групи за занимания по интереси  в СУ „Н.Й.Вапцаров” се стремим  да постигнем една от основните цели на образованието, а  именно откриване на заложбите и талантите на нашите ученици  и тяхната подкрепа .
    Основна цел  на програмата:
    Основна цел на проекта е създаване на условия за повишаване на потенциала на учениците и възможностите им за успешно завършване на средното образование чрез допълване, развиване и надграждане на техните знания, умения и компетентности, придобити в рамките на задължителната им подготовка в училище.
        Специфични цели

1. Развитие на уменията за учене, компетентностите, творческите и спортните способности на учениците в тематични области, които са извън включените в задължителната училищна подготовка;

2. Преодоляване на образователните дефицити на учениците, които срещат затруднения в подготовката си по задължителните дейности в училище и повишаване на мотивацията им за учене;

3. Повишаване на образователните постижения на учениците в определени научни области;

4. Включване на по-голям брой ученици в извънкласни дейности посредством създаване на условия за провеждане на извънучилищни изяви и инициативи, при които ще се обединят образователните ресурси на  институциите  в община Царево.
5. Превръщане на училището в по-привлекателно място за учениците, с което да се намали преждевременното им напускане на образователната система, и изграждане на по-висока увереност в собствените им сили, с което да се насърчи бъдещата им социална, професионална и личностна реализация;
6. Прилагане в извънкласните дейности на електронни /мултимедийни/ продукти за постигане на достъпно знание, устойчивост на интересите на учениците и мотивираща, позитивна среда.
7. Изграждане на още по-голямо доверие между учители, ученици и родители
      След проучване на желанията и интересите на учениците и съгласуване с техните родители,за учебната 2020/21 година  в СУ „Н.Й.Вапцаров” са създадени следните занимания по интереси:
1. Клуб „Да съм здрав и силен" Направление “Екологично образование и здравословен начин на живот“ р-л Галя Димова 1 кл
2. Клуб „Да сърфираме заедно" Направление „ Дигитална креативност“ р-л Марияна Апостолова 2 кл
3.  Клуб "Сръчни ръце" Направление „ Технологии“ р-л Ваня Бъчварова, 3 кл

4.  Клуб "Аз и моят свят" Направление „Природни науки“  р-л Златина Димитрова 3 кл
5. Клуб „Млад природолюбител" Направление „Природни науки“   р-л Янка Василева 3 кл
6. Секция "Хандбал" Направление „Спорт“  ръководител П. Панайотов 7 кл
7. Вокална група „Морски звезди" Направление „ Изкуства и култура“   р-л  К.Панайотова  5-6 кл
8. Клуб “UFO Телевизия“  „Направление „ Дигитална креативност“" 5-9 кл р-л М. Радкова

9. Клуб "Рицари на словото и езика" Направление „ Изкуства и култура“  р-л Д. Прокопова  10 кл.
10. Клуб "Аз обичам България" Направление „ Гражданско образование“ р-л Яна Кирязова 8-12 кл
11. Клуб " Матландия" Направление „Математика“ р-л Таня Чавдарова  10-11кл
12. Клуб „Аз обичам природата“ Направление „Природни науки“  р-л  Г. Русинов 5 кл
13. Клуб „Мажоретен състав“ Направление „ Изкуства и култура“  р-л  Й.Захариева  5- 7 кл.
14. Танцов състав Направление „ Изкуства и култура“   р-л Д.Дамянов 7-10кл. 
15. Клуб „ Приложни изкуства“ Напр. „ Изкуства и култура“  р-л  Р. Скулиева 6 кл
     Заниманията по интереси се провеждат по   график  и  тематични програми,  утвърдени от Директора на училището.

     В дейностите по занимания по интереси към  СУ „Н.Й.Вапцаров” са включени  252 ученика, което представлява 36 %  от броя на учениците в училището. Заниманията по интереси по тематични направления"Дигитална креативност" ,"Природни науки", "Математика" и "Технологии"  съставляват  43 %  от общия годишен брой часове за организирани занимания по интереси в училището.
     Като положителен резултат вследствие на проведените занимания по интереси, очакваме:

     - Повишаване на мотивацията за учене – по-голям брой ученици да участват в състезания, олимпиади и конкурси
    - Постигане на по-добри резултати на външно оценяване  и ДЗИ
    - Да се намалят отсъствията на учениците;

    - Подобряване на изследователската работа и логическото мислене на учениците   
    - Стимулиране на творческите заложби на учениците.

    - Училището  да се превърне във все по-желана   територия за учениците;

    - Родителят да е все по- активен участник в учебно-възпитателния процес, като се повиши броят на родителите, участващи в училищни мероприятия
